“ส.กิจชัย เอ็นเตอร์ไพรส์” เคาะ IPO ที่ 7.35 บ. เปิดจอง 15,18-20 ก.ย. เทรด 26 ก.ย.นี้
"ส.กิจชัย เอ็นเตอร์ไพรส์" เคาะ IPO ที่ 7.35 บ. เปิดจอง 15,18-20 ก.ย. พร้อมเทรด 26 ก.ย.นี้
12 ก.ย. 2560

บริษัท ส.กิจชัย เอ็นเตอร์ไพรส์ จำกัด (มหาชน) หรือ SKN กำหนดราคาเสนอขายหุ้นเพิ่มทุนต่อประชาชนทั่วไปครั้งแรก (IPO) จำนวน 200 ล้านหุ้นที่หุ้นละ 7.35 บาท และจะเปิดจองซื้อในช่วงวันที่ 15,18-20 ก.ย. คาดว่าจะเข้าจดทะเบียนในตลาดหลักทรัพย์ (SET) ได้ในวันที่ 26 ก.ย.นี้ โดยมี บริษัทหลักทรัพย์ ทิสโก้ จำกัด เป็นที่ปรึกษาทางการเงิน
โดยปัจจุบัน SKN เป็นหนึ่งในผู้ส่งออกแผ่นไม้เอ็มดีเอฟรายใหญ่ของประเทศ ด้วยกำลังการผลิตในปัจจุบันอยู่ที่ 240,000 ลูกบาศก์เมตร/ปี และอยู่ระหว่างการขยายกำลังการผลิตเพิ่มเป็น 500,000 ลูกบาศก์เมตร/ปี แล้วเสร็จในไตรมาส 3/61 เพื่อสนับสนุนให้บริษัทกลายเป็นผู้ส่งออกชั้นนำของประเทศ ช่วยเพิ่มศักยภาพในการแข่งขัน ขยายตลาด และรับรู้คำสั่งซื้อสินค้าที่เข้ามาได้เพิ่มขึ้น